CELEX: 32021D1944
Language: el
Date: 2021-11-02 00:00:00
Title: Απόφαση (ΕΕ) 2021/1944 της Ευρωπαϊκής Κεντρικής Τράπεζας της 2ας Νοεμβρίου 2021 που τροποποιεί την απόφαση (EE) 2020/1997 σχετικά με την έγκριση της ποσότητας των κερμάτων που πρόκειται να εκδοθούν το 2021 (ΕΚΤ/2021/48)

10.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 397/26
               
            
         ΑΠΟΦΑΣΗ (ΕΕ) 2021/1944 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
         της 2ας Νοεμβρίου 2021
         που τροποποιεί την απόφαση (EE) 2020/1997 σχετικά με την έγκριση της ποσότητας των κερμάτων που πρόκειται να εκδοθούν το 2021 (ΕΚΤ/2021/48)
         ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 128 παράγραφος 2,
         Εκτιμώντας τα ακόλουθα:
         
                     (1)
                  
                  
                     Από την 1η Ιανουαρίου 1999 η Ευρωπαϊκή Κεντρική Τράπεζα (ΕΚΤ) ασκεί αποκλειστικά το δικαίωμα έγκρισης της ποσότητας κερμάτων που εκδίδουν τα κράτη μέλη με νόμισμα το ευρώ.
                  
               
                     (2)
                  
                  
                     Με βάση τις εκτιμήσεις της ζήτησης κερμάτων ευρώ για το 2021 που της υπέβαλαν τα κράτη μέλη με νόμισμα το ευρώ η ΕΚΤ ενέκρινε με την απόφαση (ΕΕ) 2020/1997 της Ευρωπαϊκής Κεντρικής Τράπεζας (ΕΚΤ/2020/57) (1) τη συνολική ποσότητα των κερμάτων ευρώ που προορίζονται για κυκλοφορία και των συλλεκτικών κερμάτων ευρώ που δεν προορίζονται για κυκλοφορία το 2021.
                  
               
                     (3)
                  
                  
                     Σύμφωνα με το άρθρο 3 της απόφασης (ΕΕ) 2015/2332 της Ευρωπαϊκής Κεντρικής Τράπεζας (ΕΚΤ/2015/43) (2), εάν πιθανολογείται ότι η πραγματική ζήτηση κερμάτων ευρώ σε κράτος μέλος της ζώνης του ευρώ πρόκειται να υπερβεί την εγκεκριμένη ποσότητα κερμάτων προς έκδοση σε δεδομένο ημερολογιακό έτος, το κράτος μέλος πρέπει να ενημερώνει την ΕΚΤ και να ζητά ειδική έγκριση για την έκδοση πρόσθετης ποσότητας κερμάτων για το εν λόγω ημερολογιακό έτος, εφόσον εξακολουθεί να υφίσταται η αυξημένη ζήτηση κερμάτων.
                  
               
                     (4)
                  
                  
                     Την 1η Σεπτεμβρίου 2021 η De Nederlandsche Bank, ενεργώντας και εξ ονόματος του Υπουργείου Οικονομικών των Κάτω Χωρών, ζήτησε αύξηση της ποσότητας των κερμάτων ευρώ που οι Κάτω Χώρες μπορούν να εκδώσουν το 2021 κατά 50 εκατ. ευρώ, ήτοι από 0,1 εκατ. ευρώ σε 50,1 εκατ. ευρώ, προκειμένου να μπορέσει να ανταποκριθεί σε μια απροσδόκητη αύξηση της ζήτησης κερμάτων που οφείλεται στη χαλάρωση των μέτρων περιορισμού της νόσου COVID-19, στην επαναλειτουργία των καταστημάτων και σε εποχική επίδραση.
                  
               
                     (5)
                  
                  
                     Στις 8 Σεπτεμβρίου 2021 η Latvijas Banka ζήτησε αύξηση της ποσότητας των κερμάτων ευρώ που η Λεττονία μπορεί να εκδώσει το 2021 κατά 5,1 εκατ. ευρώ, ήτοι από 5,7 εκατ. ευρώ σε 10,8 εκατ. ευρώ, προκειμένου να μπορέσει να ανταποκριθεί σε μια απροσδόκητη αύξηση της ζήτησης κερμάτων που οφείλεται στον αντίκτυπο της πανδημίας της νόσου COVID-19 στην κυκλοφορία κερμάτων στη Λετονία.
                  
               
                     (6)
                  
                  
                     Στις 4 Οκτωβρίου 2021 η Národná banka Slovenska ζήτησε αύξηση της ποσότητας των κερμάτων ευρώ που η Σλοβενία μπορεί να εκδώσει το 2021 κατά 2 εκατ. ευρώ, ήτοι από 16 εκατ. ευρώ σε 18 εκατ. ευρώ, κατόπιν της αυξημένης καθαρής έκδοσης κερμάτων ευρώ σε σύγκριση με τα έτη 2020 και 2019, η οποία οφείλεται στον αντίκτυπο της πανδημίας της νόσου COVID-19 και στην προβλεπόμενη αύξηση της ζήτησης για την περίοδο πριν από τα Χριστούγεννα του 2021.
                  
               
                     (7)
                  
                  
                     Για λόγους αποτελεσματικότητας, και κατά παρέκκλιση από το άρθρο 3 παράγραφος 7 της απόφασης (ΕΕ) 2015/2332 (EΚΤ/2015/43) όσον αφορά τα ειδικά αιτήματα έγκρισης που υπέβαλαν η Λεττονία και η Σλοβακία, κρίνεται σκόπιμο το διοικητικό συμβούλιο να θέσει σε εφαρμογή τις τροποποιήσεις αυτές, τροποποιώντας την απόφαση (ΕΕ) 2020/1997 (ΕΚΤ/2020/57).
                  
               
                     (8)
                  
                  
                     Για τους λόγους αυτούς η απόφαση (ΕΕ) 2020/1997 (ΕΚΤ/2020/57) θα πρέπει να τροποποιηθεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τροποποιήσεις
            Ο πίνακας του άρθρου 2 της απόφασης (ΕΕ) 2020/1997 (ΕΚΤ/2020/57) αντικαθίσταται από το ακόλουθο κείμενο:
            
                        (1)
                     
                     
                        η σειρά που αφορά τη Λετονία αντικαθίσταται από το ακόλουθο κείμενο:
                        
                                    «Λετονία
                                 
                                 
                                    10,6
                                 
                                 
                                    0,2
                                 
                                 
                                    10,8»·
                                 
                              
                  
                        (2)
                     
                     
                        η σειρά που αφορά τις Κάτω Χώρες αντικαθίσταται από το ακόλουθο κείμενο:
                        
                                    «Κάτω Xώρες
                                 
                                 
                                    50,0
                                 
                                 
                                    0,1
                                 
                                 
                                    50,1»·
                                 
                              
                  
                        (3)
                     
                     
                        η σειρά που αφορά τη Σλοβακία αντικαθίσταται από το ακόλουθο κείμενο:
                        
                                    «Σλοβακία
                                 
                                 
                                    16,0
                                 
                                 
                                    2,0
                                 
                                 
                                    18,0».
                                 
                              
                  
         
            Άρθρο 2
            Έναρξη παραγωγής αποτελεσμάτων
            Η παρούσα απόφαση αρχίζει να παράγει αποτελέσματα την ημέρα της κοινοποίησής της στους αποδέκτες.
         
         
            Άρθρο 3
            Αποδέκτες
            Η παρούσα απόφαση απευθύνεται στα κράτη μέλη με νόμισμα το ευρώ.
         
         
            Φρανκφούρτη, 2 Νοεμβρίου 2021.
            
               
                  Η Πρόεδρος της ΕΚΤ
               
               Christine LAGARDE
            
         
         
            (1)  Απόφαση (ΕΕ) 2020/1997 της Ευρωπαϊκής Κεντρικής Τράπεζας, της 24ης Νοεμβρίου 2020, σχετικά με την έγκριση της ποσότητας των κερμάτων που πρόκειται να εκδοθούν το 2021 (EKT/2020/57) (ΕΕ L 410 της 7.12.2020, σ. 104).
         
            (2)  Απόφαση (ΕΕ) 2015/2332 της Ευρωπαϊκής Κεντρικής Τράπεζας, της 4ης Δεκεμβρίου 2015, σχετικά με το διαδικαστικό πλαίσιο για την έγκριση της ποσότητας κερμάτων ευρώ προς έκδοση (ΕΚΤ/2015/43) (ΕΕ L 328 της 12.12.2015, σ. 123).